ประเทศลีชเทินชไตน์

47°09′N 9°33′E﻿ / ﻿47.15°N 9.55°E﻿ / 47.15; 9.55
| ราชรัฐลีชเทินชไตน์ Fürstentum Liechtenstein (เยอรมัน) |
| --- | --- |
   ธงชาติ     ตราแผ่นดิน  
คำขวัญ: "เพื่อพระเจ้า เจ้าชาย และปิตุภูมิ" (เยอรมัน: Für Gott, Fürst und Vaterland)
เพลงชาติ: "โอเบินอัมยุงเงินไรน์"
ที่ตั้งของ ประเทศลีชเทินชไตน์  (เขียว)ในยุโรป  (เทาอาเกต)  —  [คำอธิบายสัญลักษณ์]

เมืองหลวง: วาดุซ
เทศบาลใหญ่สุด: ชาน 47°10′00″N 9°30′35″E﻿ / ﻿47.16667°N 9.50972°E﻿ / 47.16667; 9.50972
ภาษาราชการ: เยอรมัน
ศาสนา  (2015): 83.2% คริสต์ —73.4% คาทอลิก (ทางการ) —9.8% คริสต์นิกายอื่น ๆ 7.0% ไม่มี 5.9% อิสลาม 3.9% อื่น ๆ
การปกครอง: รัฐเดี่ยวในระบบรัฐสภาภายใต้ระบอบราชาธิปไตยกึ่งภายใต้รัฐธรรมนูญ

• เจ้าผู้ครอง​ : เจ้าชายฮันส์-อาดัมที่ 2
• ผู้สำเร็จราชการ : เจ้าชายอาล็อยส์
• นายกรัฐมนตรี : ดานีเอล ริช
 
สภานิติบัญญัติ: ลันท์ทาค
เป็นเอกราชในฐานะราชรัฐ

• การรวมกันระหว่าง วาดุซกับ เช็ลเลินแบร์ค : 23 มกราคม ค.ศ. 1719
• สนธิสัญญาเพร็สบวร์ค : 12 กรกฎาคม ค.ศ. 1806
• แยกจาก สมาพันธรัฐเยอรมัน : 23 สิงหาคม ค.ศ. 1866
 
พื้นที่
• รวม: 160 ตารางกิโลเมตร (62 ตารางไมล์) (อันดับที่ 189)
• แหล่งน้ำ (%): 2.7
ประชากร
• ค.ศ. 2020 ประมาณ: 38,896 (อันดับที่ 217)
• ความหนาแน่น: 237 ต่อตารางกิโลเมตร (613.8 ต่อตารางไมล์) (อันดับที่ 57)
จีดีพี (อำนาจซื้อ) : ค.ศ. 2013 (ประมาณ)
• รวม: 5.3 พันล้านดอลลาร์สหรัฐ (อันดับที่ 149)
• ต่อหัว: 98,432 ดอลลาร์สหรัฐ (อันดับที่ 3)
จีดีพี (ราคาตลาด) : ค.ศ. 2010 (ประมาณ)
• รวม: 5.155 พันล้านดอลลาร์สหรัฐ (อันดับที่ 147)
• ต่อหัว: 143,151 ดอลลาร์สหรัฐ (อันดับที่ 1)
เอชดีไอ (ค.ศ. 2019):  0.919 สูงมาก · อันดับที่ 19
สกุลเงิน: ฟรังก์สวิส (CHF)
เขตเวลา: UTC+01:00 (เวลายุโรปกลาง)
• ฤดูร้อน (เวลาออมแสง): UTC+02:00 (เวลายุโรปกลาง)
ขับรถด้าน: ขวา
รหัสโทรศัพท์: +423
โดเมนบนสุด: .li
ลีชเทินชไตน์ หรือ ลิกเตนสไตน์ (เยอรมัน: Liechtenstein, ออกเสียง: [ˈlɪçtn̩ʃtaɪn]) หรือชื่ออย่างเป็นทางการ ราชรัฐลีชเทินชไตน์ หรือ ราชรัฐลิกเตนสไตน์ (เยอรมัน: Fürstentum Liechtenstein) เป็นประเทศขนาดเล็กที่ไม่มีทางออกสู่ทะเล ตั้งอยู่ในภูมิภาคยุโรปกลาง มีพรมแดนด้านตะวันออกติดกับประเทศออสเตรีย และด้านตะวันตกติดกับสวิตเซอร์แลนด์ ลีชเทินชไตน์มีการปกครองแบบราชาธิปไตยภายใต้รัฐธรรมนูญ โดยมีเจ้าชายฮันส์-อาดัมที่ 2 เป็นพระประมุขพระองค์ปัจจุบัน ใช้ภาษาเยอรมันเป็นภาษาราชการ
ลีชเทินชไตน์ถือเป็นประเทศที่มีขนาดเล็กที่สุดเป็นอันดับสี่ในทวีปยุโรป ด้วยพื้นที่เพียง 160 ตารางกิโลเมตร (62 ตารางไมล์) และมีประชากรเพียง 38,749 คน (ค.ศ. 2019) แบ่งการปกครองออกเป็น 11 เทศบาล มีเมืองหลวงคือ วาดุซ และเทศบาลที่มีขนาดใหญ่สุดคือ ชาน นอกจากนี้ยังถือเป็นประเทศที่เล็กที่สุดที่มีพรมแดนติดกับสองประเทศ ในเชิงเศรษฐศาสตร์ ลีชเทินชไตน์มีผลิตภัณฑ์มวลรวมภายในประเทศเฉลี่ยต่อคนสูงที่สุดในโลกเมื่อปรับตามภาวะเสมอภาคของอำนาจซื้อ ถือเป็นประเทศที่มีความมั่นคงทางเศรษฐกิจสูง โดยมีศูนย์กลางอยู่ที่วาดุซ ครั้งหนึ่งเคยเป็นที่รู้จักในฐานะแหล่งหลบเลี่ยงภาษีของกลุ่มมหาเศรษฐี แต่ในปัจจุบันลีชเทินชไตน์ไม่ได้อยู่ในบัญชีดำอย่างเป็นทางการของประเทศที่เป็นจุดหมายในการเลี่ยงภาษีอีกต่อไป ถึงแม้จะมีขนาดเล็ก และเต็มไปด้วยภูเขาสูง แต่ก็มีสถานที่ท่องเที่ยวมากมาย นอกจากนี้ลีชเทินชไตน์ยังเป็นที่นิยมของนักเล่นกีฬาฤดูหนาว และยังมีชื่อเสียงในฐานะเป็นประเทศที่เก็บภาษีต่ำมากประเทศหนึ่ง
ลีชเทินชไตน์เป็นสมาชิกของสหประชาชาติ สมาคมการค้าเสรียุโรป และ สภายุโรป แม้จะไม่ใช่สมาชิกของสหภาพยุโรป ทว่าลีชเทินสไตน์ก็มีส่วนร่วมในพื้นที่เชงเกน และ เขตเศรษฐกิจยุโรป และมีสหภาพศุลกากรและสหภาพการเงินร่วมกับสวิตเซอร์แลนด์